**УСЛОВИЯ ЗА УЧАСТИЕ**

За да участвате в конкурса, трябва да изпратете кратко CV на български език и да приложите сканирани копия на документи/сертификати, отговарящи на критериите за участие в конкурса. **Валидността им трябва да е за период от една година назад от ноември 2021 до ноември 2022 година,** а именно:

* Успех от предходните два семестъра (представя се академична справка или удостоверение, заверени в деканата на съответния факултет; за участници от 1-ви курс се вземат оценките от кандидатстудентска кампания);
* Езикови умения (прилага се наличен сертификат/-и за определено ниво на владеене);
* Работа и заемани длъжности, стажове и практики (прилага се документ от работодател или ръководител на съответния стаж, удостоверяващ заетостта);
* Работа в КОВИД-звена (прилага се документ от работодател или ръководител, удостоверяващ заетостта);
* Членство в различни организации (например Студентски съвет, различни неправителствени организации – прилага се уверителна бележка, подписана от председателя на организацията);
* Заемани длъжности с мандатност в различни организации (документ от председателя на съответната организация);
* Образователни семинари, повишаващи нивото на компетенциите (прилага се сертификат от участие);
* Научни публикации (прилага се копие от всяка една налична публикация);
* Участие в конгреси, конференции, симпозиуми, семинари и лекционни потоци (активно или пасивно участие се удостоверява със сертификат);
* Участие в спортни мероприятия ( прилага се сертификат или друга награда);
* Други награди и отличия (прилагат се сертификати, медали и др);

Не забравяйте, че съответните документи и сертификати, удостоверяващи вашите участия и умения се отнасят за периода ноември 2021 – ноември 2022 година.

Изпращайте ни кандидатурите си на адрес: **students@mu-sofia.bg**

Вашите кандидатури ще бъдат разгледани и оценени от комисия, която ще определи победителя във всяка една категория.